# Csepelyi Rudolf

### A Wikipédiából, a szabad lexikonból.

Csepelyi Rudolf (Kőröshegy, 1920. július 25. – Melbourne, 2000. július) író, költő, újságíró.

## [szerkesztés] Élete

Gyermekkorát Kőröshegyen töltötte, majd a budapesti Széchenyi István reálgimnáziumban érettségizett. Ezután beirattkozott a jogi egyetemre, közben egy fővárosi hivatalban dolgozott.
1939-ben 19 évesen hazafias okokból önként korengedménnyel bevonult katonának, a tisztiiskola elvégzése után a keleti fronton szolgált. Példaképének nagyapját tartotta, aki az első világháborúban kitüntette magát és ezért vitézségi érdemérmet kapott. Már fiatal korában elkezdte az írást, de a II. világháború félbeszakította az írói munkásságát és az egyetemi tanulmányait is. Túlélte a doni katasztrófát, majd amerikai fogságba került, végül Insbruckból 1949-ben kivándorolt Ausztráliába, ahol munkaszerződéssel dolgozott egy gumigyárban. Ezután Melbourne-ben élt, és állami tisztviselőkén dolgozott nyugdíjba vonulásáig. Az ausztráliai magyar közösségben is tevékenykedett, annak aktív résztvevője volt. Ausztráliában élő magyaroknak irodalmi kört szervezett, irodalmi műsorokat állított össze, és folytatta írói pályáját.

Az ausztráliai magyar színjátszás megszervezésében is aktívan részt vett. 1951-ben megalapította a Madách Irodalmi Kört. 1953-ban rendezésében bemutatták Az ember tragédiáját. 1959-ben Magyar Kabaré Revűszínház is működött Ausztráliában. A hetvenes évek elején alakult a Melbourne-i Magyar Színház. 1951-ben az ausztráliai magyarok másik központjában, Sydneyben; Thália néven alakult az első hivatásos magyar társulat, angol nevén Blue Danube Theatre Corporation.

A költő álma címmel a Duna Televízióban Dudás László rendezésében 60 perces életrajzi filmet mutattak be róla 2007. január 26-án.

## [szerkesztés] Művei

- Szüret (Botond Istvánnal és Novák Máriával), Melbourne, 1972.
- Világmadár Adelaide, 1983.
- Lassított tűzijáték. Válogatott prózai írások, Melbourne-Sydney, 1990.
- Fényben, magányban, mélyben Lakitelek, 1993.

## [szerkesztés] Forrás

- Novák M.: Magyar kulturális élet Ausztráliában (Magyar Mérleg, II. Zürich, 1980).

- Duna Televízió, 2007. január 26. 19:00 A költő álma – Csepelyi Rudolf (1920-2000) emlékére című életrajzi film.

A lap eredeti címe "http://hu.wikipedia.org../../../c/s/e/Csepelyi_Rudolf_f840.html"

Kategória: 20. századi magyar írók

##### Views

- Szócikk
- Vitalap
- Aktuális változat

##### Keresés